બનાવ અંગે પ્રાપ્તવીગતો મુજબ, માળિયા હાટીના તાલુકાનાં માતરવાણિયા ગામની સીમમાં સિંહ પરિવારે ધામા નાંખ્યા છે. આ ગૃપમાં બે સિંહણ અને ૩ બચ્ચાં છે. ગતરાત્રિ દરમ્યાન આ પરિવાર વહિરતો જંગલમાંથી બહાર નીકળીને અવાણીયા ગામની સીમ તરફ આવ્યો હતો. જ્યાં સીમમાં કામ કરતા લોકો જોઇ જતાં વાત ગામમાં ફેલાઇ હતી. અને લોકોનાં ટોળાં સિંહ દર્શન માટે ઉમટી પડ્યા હતા. સવારે ૮ વાગ્યા સુધીમાં આશરે ૪૦૦ થી ૫૦૦ લોકોનું ટોળું એકત્રિત થઇ ગયું હતું. જેઓનાં શોરબકોર અને એકાદ વ્યક્તિએ કરેલા કાંકરીચાળાને પગલે સિંહણ વફિરી હતી. અને ટોળાં તરફ દોટ મૂકતાં એક યુવાન પડી જતાં તેને સામાન્ય ઇજાઓ થઇ હતી.